**З А П О В Е Д**

На основание чл. 3, ал.3, т.1 и ал. 4 от Устройствен правилник на oбластните дирекции „Земеделие“ и чл. 1, ал.2 от Наредба за административно обслужване и във връзка с чл.58в, ал.4 от ЗЕУ и чл.39, ал.4 от Наредба за общите изисквания към информационните системи, регистрите и електронните административни услуги и във връзка с § 4 на Преходни и заключителни разпоредби на Вътрешни правила за организация на административното обслужване в Областна дирекция „Земеделие“– Габрово, утвърдени от главен секретар на ОДЗ- Габрово с Рег. № РД-02-5/16.12.2021г.

**И З М Е Н Я М:**

Вътрешни правила за организация на административното обслужване в Областна дирекция „Земеделие“– Габрово, утвърдени с Рег. № РД-02-5/16.12.2021г. на ОДЗ- Габрово, като в **чл.4, ал.4, т.2**

**ВМЕСТО:**

**Общинска служба по земеделие - Дряново;**

  адрес: гр. Дряново 5370, ул. "Шипка" 110, тел.: 0676/72360    e-mail: oszg\_dranovo@abv.bg

**ДА СЕ ЧЕТЕ:**

**Общинска служба по земеделие - Дряново;**

  адрес: гр. Дряново 5370, ул. "Никола Мушанов" 3, тел.: 0676/72360    e-mail: oszg\_dranovo@abv.bg

**Д О П Ъ Л В А М :**

Вътрешни правила за организация на административното обслужване в Областна дирекция „Земеделие“– Габрово, утвърдени с Рег. № РД-02-5/16.12.2021г. на ОДЗ- Габрово,

**като се създава Раздел с текст „Достъпност на съдържанието на интернет страниците и мобилните приложения**

**Чл. 36. (1) ОДЗ - Габрово осигурява достъпност на съдържанието на своята интернет страница в съответствие с приложимите хармонизирани стандарти, части от тях или технически спецификации.**

**(2) В ОДЗ - Габрово се изготвя и публикува на видно място в официалната интернет страница декларация за достъпност съгласно Решение за изпълнение (ЕС) 2018/1523 на Комисията от 11 октомври 2018 г. за създаване на образец на декларация за достъпност в съответствие с Директива (ЕС) № 2016/2102 на Европейския парламент и на Съвета относно достъпността на уебсайтовете и мобилните приложения на организациите от обществения сектор (ОВ, L 256/103 от 12 октомври 2018 г.).**

**(3) Декларацията за достъпност се актуализира най-малко веднъж годишно.**

**Чл. 37. (1) Сигнали, подадени по реда на Закона за електронното управление (ЗЕУ) за нарушения на изискванията за достъпност на съдържанието на интернет страницата на ОД „Земеделие“ - Габрово, се подават:**

**1. на място в Центъра за административно обслужване (ЦАО), всеки работен ден от 8.00 ч. до 18.30 ч. на адрес: гр. Габрово, ул. „Брянска“ 30, ет.3;**

**2. чрез лицензиран пощенски оператор;**

**3. по електронен път на адрес odzg\_gabrovo@mzh.government.bg;**

**4. чрез Системата за сигурно електронно връчване на МЕУ**

**(2) Сигналът се разглежда в срок до един месец от постъпването му, като в същия срок се подготвя и отговорът, който съдържа описание на предприетите действия и мерки за отстраняване на нарушението на достъпността и срокът, в който посочените нарушения за достъпност ще бъдат отстранени, или мотивиран отказ, в случаите когато искането е прието за неоснователно и незаконосъобразно.**

**(3) Когато подалият сигнала е посочил електронна поща, отговорът се изпраща, подписан с удостоверение за квалифициран електронен подпис, а в останалите случаи– на хартиен носител, на посочения в сигнала адрес. Когато е посочен неверен или несъществуващ адрес, информацията се смята за получена от датата на изпращането ѝ.“**

Настоящата заповед е неразделна част от Вътрешни правила за организация за административното обслужване с Рег. № РД-02-5/ 16.12.2021г.

Заповедта да се публикува на интернет страницата на Областна дирекция „Земеделие“ гр. Габрово.

Заповедта да се доведе до знанието на съответните длъжностни лица за сведение и изпълнение.

Контрол по изпълнение на заповедта възлагам на Силвия Евтимова- Директор на Дирекция АПФСДЧР в Областна дирекция „Земеделие“– Габрово.


Даниел Бурмов (Директор)
14.06.2023г. 09:56ч.
ОДЗ-Габрово

Електронният подпис се намира в отделен файл с название signature.txt.p7s